ვოიაჯერის ოქროს ფირფიტის შიგთავსი
ვოაჯერის ოქროს ფირფიტა შეიცავს 115 სურათს, დასაკალიბრებელ სურათს და სხვადასხვაგარ ბუნებრივ ხმას (ტალღის, ქარის, ქუხილის, ასევე ფრინველების და ვეშაპების ხმებს). ფირფიტაზე ასევე განთავსებულია სხვადასხვა კულტურის და ერის რჩეული მუსიკალური ნაწარმოებები, ორმოცდაცხრამეტ ენაზე წარმოთქმული მისალმება, და პრეზიდენტ ჯიმი კარტერის და გაეროს გენერალური მდივნის კურტ ვალდჰაიმის ბეჭდვითი შეტყობინება. სია ნასასთვის შეადგინა კომიტეტმა, რომელსაც კარლ სეიგანი მეთაურობდა. მას შემდეგ, რაც ნასა პიონერის დისკოზე სიშიშვლის გამოხატვისთვის გააკრიტიკეს (შიშველი ქალის და კაცის ფანქრით შესრულებული ნახატი), სააგენტომ გადაწყვიტა სეიგანისთვის და მისი კოლეგებისთვის ფირფიტაში შიშველი კაცის და ქალის სურათის განთავსების უფლება არ მიეცათ. ამის ნაცვლად, ფირფიტაზე მოხვდა მხოლოდ წყვილის სილუეტი.